CELEX: 32006D0691
Language: sl
Date: 2006-10-12 00:00:00
Title: 2006/691/ES: Odločba Komisije z dne 12. oktobra 2006 o spremembi Priloge k Direktivi Evropskega parlamenta in Sveta 2002/95/ES glede izjem pri uporabi svinca in kadmija zaradi prilagoditve tehničnemu napredku (notificirano pod dokumentarno številko C(2006) 4790)   (Besedilo velja za EGP)

14.10.2006   
            
            
               SL
            
            
               Uradni list Evropske unije
            
            
               L 283/48
            
         
      ODLOČBA KOMISIJE
   
   z dne 12. oktobra 2006
   o spremembi Priloge k Direktivi Evropskega parlamenta in Sveta 2002/95/ES glede izjem pri uporabi svinca in kadmija zaradi prilagoditve tehničnemu napredku
   (notificirano pod dokumentarno številko C(2006) 4790)
   (Besedilo velja za EGP)
   (2006/691/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (1) in zlasti člena 5(1)(b) Direktive,
   ob upoštevanju naslednjega:
   
               (1)
            
            
               Direktiva 2002/95/ES od Komisije zahteva, da oceni nekatere nevarne snovi, prepovedane v skladu s členom 4(1) navedene direktive.
            
         
               (2)
            
            
               Nekatere materiale in komponente, ki vsebujejo svinec in kadmij, je treba izvzeti iz prepovedi, ker je uporaba teh nevarnih snovi v navedenih posebnih materialih in komponentah še vedno nujna ali ker bi negativni vplivi na okolje, zdravje ali varnost potrošnika, ki bi jih povzročila nadomestitev, lahko prevladali nad morebitnimi prednostmi za okolje, zdravje ali varnost potrošnika. Izjeme, ki so navedene v Prilogi k tej odločbi, se določijo na podlagi rezultatov procesa pregleda, ki so ga izvedli tehnični izvedenci, ob upoštevanju razpoložljivih dokazov iz študij, interesnih skupin in drugih znanstvenih/tehničnih virov. Ta pregled je sklenil, da je odstranitev ali nadomestitev snovi tehnično ali znanstveno še zmeraj neizvedljiva.
            
         
               (3)
            
            
               Posamezne izjeme od prepovedi za nekatere posebne materiale ali komponente morajo imeti omejeno področje uporabe, da bi se postopno odpravile nevarne snovi v električni in elektronski opremi, pod pogojem, da bo možno uporabo navedenih snovi v prihodnosti nadomestiti.
            
         
               (4)
            
            
               V skladu s členom 5(1)(c) Direktive 2002/95/ES je treba vsako izjemo, navedeno v Prilogi, pregledati vsaj vsaka štiri leta ali štiri leta za tem, ko se postavka doda na seznam.
            
         
               (5)
            
            
               Direktivo 2002/95/ES je zato treba ustrezno spremeniti.
            
         
               (6)
            
            
               V skladu s členom 5(2) Direktive 2002/95/ES se je Komisija posvetovala z ustreznimi stranmi.
            
         
               (7)
            
            
               Ukrepi, predvideni s to odločbo, so v skladu z mnenjem odbora, ustanovljenega s členom 18 Direktiva 2006/12/ES Evropskega parlamenta in Sveta (2) –
            
         SPREJELA NASLEDNJO ODLOČBO:
   Člen 1
   Priloga k Direktivi 2002/95/ES se spremeni, kakor je navedeno v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 12. oktobra 2006
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 37, 13.2.2003, str. 19. Direktiva, kakor je bila nazadnje spremenjena z Odločbo Komisije 2006/310/ES (UL L 115, 28.4.2006, str. 38).
   
      (2)  UL L 114, 27.4.2006, str. 9.
   
      PRILOGA
      V Prilogo k Direktivi 2002/95/ES se dodajo naslednje točke 21 do 27:
      
         
                     „21.
                  
                  
                     Svinec in kadmij v tiskarskih črnilih za uporabo emajlov na borosilikatnem steklu.
                  
               
                     22.
                  
                  
                     Svinec kot nečistočo v Faradayevih rotatorjih RIG (redek zemeljski železov granat), ki se uporabljajo v komunikacijskih sistemih z optičnimi vlakni.
                  
               
                     23.
                  
                  
                     Svinec v preparatih za komponente z majhnim razmikom (‚fine pitch‘), razen konektorjev s svinčenimi okvirji NiFe z razmikom 0,65 mm ali manj, in svinec v preparatih za komponente z majhnim razmikom, razen konektorjev z bakreno-svinčenimi okvirji z razmikom 0,65 mm ali manj.
                  
               
                     24.
                  
                  
                     Svinec v sredstvih za spajkanje za strojno spajkanje skozi luknje diskoidalnih in ploščatih zaporednih keramičnih večplastnih kondenzatorjev.
                  
               
                     25.
                  
                  
                     Svinčev oksid v ploščah plazemskih zaslonov (PDP) in zaslonih s površinsko vodenim elektronskim emitorjem (SED), ki se uporabljajo v konstrukcijskih elementih; predvsem v sprednji in zadnji stekleni dielektrični plasti, elektrodi vodila, črnem traku, naslovni elektrodi, zapornih rebrih, zatesnilni zmesi in zatesnilnem obroču, pa tudi v tiskarskih pastah.
                  
               
                     26.
                  
                  
                     Svinčev oksid v steklenem balonu modrih sijalk s črno svetlobo (BLB).
                  
               
                     27.
                  
                  
                     Svinčene zlitine kot vezivo za pretvornike, ki se uporabljajo v zmogljivih zvočnikih (zasnovanih za delovanje več ur na stopnjah moči zvoka 125 dB SPL in več).“